SK
L 188/24
Úradný vestník Európskej únie
15.7.2022
Technické kritériá preskúmania
Významný prínos k zmierneniu zmeny klímy 1.
Činnosť spĺňa niektoré z týchto kritérií: a) emisie skleníkových plynov počas životného cyklu v prípade výroby tepla/chladu z plynných palív sú nižšie ako 100 g ekvivalentu CO2/kWh.
Úspory emisií skleníkových plynov počas životného cyklu sa vypočítavajú na základe odporúčania 2013/179/EÚ, prípadne normy ISO 14067:2018 alebo ISO 14064-1:2018.
Kvantifikované emisie skleníkových plynov počas životného cyklu overuje nezávislá tretia strana.
Ak zariadenia obsahujú akúkoľvek formu znižovania emisií vrátane zachytávania oxidu uhličitého alebo používania obnoviteľných alebo dekarbonizovaných nízkouhlíkových plynov, dané znižovanie emisií dodržiava v relevantných prípadoch príslušné oddiely tejto prílohy.
Ak sa emisie CO2 z výroby elektriny zachytávajú, CO2 musí dodržať emisný limit stanovený v bode 1 tohto oddielu a musí sa prepravovať a uskladňovať pod zemou v súlade s technickými kritériami preskúmania pre prepravu CO2 a ukladanie CO2 stanovenými v oddiele 5.11, resp. oddiele 5.12 tejto prílohy; b) zariadenia, na ktoré sa do 31. decembra 2030 udelí stavebné povolenie, spĺňajú všetky tieto podmienky: i)
tepelná energia vyrobená touto činnosťou sa používa v systéme účinného centralizovaného zásobovania teplom a chladom v zmysle vymedzenia v smernici 2012/27/EÚ;
ii)
priame emisie skleníkových plynov pochádzajúce z tejto činnosti sú nižšie ako 270 g ekvivalentu CO2/kWh výstupnej energie;
iii)
teplo/chlad, ktoré sa má nahradiť, nemožno vyrobiť z obnoviteľných zdrojov energie, pričom sa vychádza z porovnávacieho posúdenia s nákladovo najefektívnejšou a technicky uskutočniteľnej obnoviteľnej alternatívy pre tú istú kapacitu; výsledok tohto porovnávacieho posúdenia sa uverejňuje a je predmetom konzultácií so zainteresovanými stranami;
iv)
činnosť nahrádza existujúcu činnosť výroby tepla/chladu s vysokými emisiami, pri ktorej sa využívajú tuhé alebo kvapalné fosílne palivá;
v)
novoinštalovaná výrobná kapacita nepresahuje kapacitu nahradeného zariadenia;
vi)
zariadenie je navrhnuté a vybudované tak, že využíva obnoviteľné a/alebo nízkouhlíkové plynné palivá a prechod na plné využívanie obnoviteľných a/alebo nízkouhlíkových plynných palív sa uskutoční do 31. decembra 2035 so záväzkom a overiteľným plánom schváleným riadiacim orgánom podniku;
vii) nahradenie vedie k zníženiu emisií skleníkových plynov aspoň o 55 % na kWh výstupnej energie; viii) renováciou zariadenia sa nezvýši výrobná kapacita zariadenia; ix)
ak sa činnosť vykonáva na území členského štátu, v ktorom sa na výrobu energie využíva uhlie, uvedený členský štát sa zaviazal postupne ukončovať využívanie výroby energie z uhlia a oznámil to vo svojom integrovanom národnom energetickom a klimatickom pláne uvedenom v článku 3 nariadenia (EÚ) 2018/1999 alebo v inom nástroji.
Splnenie kritérií uvedených v bode 1 písm.
b) overuje nezávislá tretia strana.
Nezávislý overovateľ, ktorý je treťou stranou, má potrebné zdroje a odborné znalosti na vykonanie takéhoto overovania.
Nezávislý overovateľ, ktorý je treťou stranou, nie je v konflikte záujmov s vlastníkom či financovateľom a nezapája sa do prípravy či prevádzky činnosti.
Nezávislý overovateľ, ktorý je treťou stranou, dôsledne overuje plnenie technických kritérií preskúmania.
Nezávislá tretia strana každoročne uverejňuje a zasiela Komisii správu, v ktorej sa: a) osvedčuje úroveň priamych emisií skleníkových plynov uvedených v bode 1 písm.
b) bode ii); b) posudzuje, či činnosť dôveryhodne smeruje k splneniu bodu 1 písm.
b) bodu vi).
Komisia môže na základe správ, ktoré jej boli zaslané, adresovať dotknutým prevádzkovateľom stanovisko.
Komisia tieto správy zohľadňuje pri vykonávaní preskúmania uvedeného v článku 19 ods.
5 nariadenia (EÚ) 2020/852.